4. การประกอบธุรกิจของแต่ละสายผลิตภัณฑ์

4.1 องค์ประกอบของสายผลิตภัณฑ์

4.1.1 สายธุรกิจพลาสติก

บริษัทฯได้จำแนกสายธุรกิจพลาสติกโดยแบ่งกลุ่มสินค้าหลักออกเป็นผลิตภัณฑ์เพื่องานอุตสาหกรรมและผลิตภัณฑ์เครื่องใช้ในครัวเรือน
ซึ่งเป็นการจำแนกตามวัตถุประสงค์ของการใช้งานของผลิตภัณฑ์
โดยมีรายละเอียดแยกตามกลุ่มผลิตภัณฑ์ดังต่อไปนี้

(1) ผลิตภัณฑ์เพื่องานอุตสาหกรรม

(ก) ลักษณะผลิตภัณฑ์หรือบริการ

  ชิ้นส่วนอุตสาหกรรม คือ ชิ้นส่วนต่างๆ ที่ใช้ประกอบเป็นสินค้าอุตสาหกรรม เช่น ตู้อบไมโครเวฟ
  เครื่องปรับอากาศ ตู้เย็น เครื่องซักผ้า ชิ้นส่วนรถยนต์และรถจักรยานยนต์ เครื่องโทรสาร
  เครื่องพิมพ์ เป็นต้น

[]

  เปลือกหม้อแบตเตอรี่ คือ หม้อแบตเตอรี่เฉพาะที่เป็นส่วนนอกสุดซึ่งทำมาจากพลาสติก
  ประกอบด้วยตัวแบตเตอรี่และฝา รวมถึงขั้วแบตเตอรี่ ทั้งแบตเตอรี่รถยนต์ และรถจักรยานยนต์

[]

  พาเลท คือ แท่นวางสินค้า มีลักษณะเป็นแท่นสี่เหลี่ยมขนาดใหญ่
  ใช้สำหรับวางสินค้าในสถานที่เก็บสินค้า
  ภายในแท่นมีช่องสำหรับให้งาของรถยกเสียบเพื่อยกแท่นได้

[]

  ลังบรรจุขวด คือ ลังพลาสติก ภายในแบ่งออกเป็นช่องๆ สำหรับใช้บรรจุขวด เช่น ขวดน้ำอัดลม
  ขวดเบียร์ และเครื่องดื่มประเภทต่างๆ เป็นต้น

[]

  ถัง ได้แก่ ถังบรรจุสีทาบ้าน ถังเคมีภัณฑ์ ถังบรรจุน้ำมันเครื่อง และถังบรรจุจาระบี

[]

  []ถังขยะ ได้แก่ ถังขยะขนาดใหญ่แบบมีล้อเคลื่อนที่ได้ ใช้วางริมทางเดินเท้า
  หรือในที่สาธารณะทั่วไป

  ลังเปล่า ได้แก่ ลังใส่ปลา กล่องอะไหล่ ลังใส่นม ลังใส่ผักผลไม้ เป็นต้น

[]

  บรรจุภัณฑ์อาหาร ได้แก่
  ภาชนะพลาสติกสำหรับบรรจุอาหารและเครื่องดื่มที่ใช้เทคโนโลยีการฉีดขึ้นรูปแบบผนังบาง
  โดยจำแนกเป็นแต่ละประเภทดังนี้

-   บรรจุภัณฑ์ที่เน้นความสวยงามโดยใช้เทคโนโลยีการติดฉลากในแม่พิมพ์ IML (In-Mould
    Labeling)

[]

-   บรรจุภัณฑ์ที่พิมพ์ลวดลายด้วยระบบ Offset

[]

[]

-   บรรจุภัณฑ์อาหารแช่เย็นและแช่แข็ง และบรรจุภัณฑ์ใส่อาหารแบบมีแถบป้องกันการเปิด
    (Tamper Evident)

[]

  บรรจุภัณฑ์เครื่องดื่ม ได้แก่ ฝาเกลียวและพรีฟอร์มขวดน้ำอัดลมและน้ำดื่ม PET

[]

  กล่องบรรจุแผ่นซีดีและดีวีดี Super Jewel Box คือ กล่องพลาสติกสำหรับบรรจุแผ่นซีดีและ ดีวีดี
  ซึ่งมีลักษณะพิเศษป้องกันการปลอมแปลงและมีสิทธิบัตรในตัวสินค้า

[]

  สินค้าพรีเมี่ยม ได้แก่
  สินค้าที่ผลิตเพื่อเป็นของแถมในรายการส่งเสริมการขายของผู้ผลิตสินค้าหรือร้านค้าต่างๆ
  แต่ออกแบบโดยผู้ว่าจ้างผลิต และเมื่อผลิตเสร็จแล้ว ต้องติดเครื่องหมายการค้าของเจ้าของสินค้า

  สินค้าอื่นๆ ได้แก่ สินค้าจำพวกอุปกรณ์อำนวยความสะดวก อุปกรณ์ตกแต่ง
  และเครื่องใช้ไม้สอยต่างๆ เป็นต้น

[]

(ข) การตลาดและภาวะแข่งขัน

ลักษณะลูกค้า ลูกค้าชิ้นส่วนอุตสาหกรรม ชิ้นส่วนยานยนต์และรถจักรยานยนต์

  และเปลือกหม้อแบตเตอรี่เป็นลูกค้าที่สั่งซื้อสินค้าจากบริษัทฯ
  เพื่อนำไปประกอบเป็นสินค้าสำเร็จรูปเพื่อขายต่อไป

ลูกค้าพาเลท ลังบรรจุขวด ถัง ถังขยะ ลังเปล่าเป็นลูกค้าที่ซื้อเพื่อ

  นำไปใช้งานโดยตรง ได้แก่ โรงงานอุตสาหกรรมต่างๆ ที่จำเป็นต้องใช้สินค้าเหล่านี้

  ลูกค้าบรรจุภัณฑ์อาหาร ได้แก่ โรงงานอุตสาหกรรมอาหารพร้อมรับประทาน
  โรงภาพยนตร์ที่ต้องการส่งเสริมการขาย และร้านสะดวกซื้อ

  ลูกค้าบรรจุภัณฑ์เครื่องดื่ม ได้แก่ โรงงานอุตสาหกรรมเครื่องดื่ม

  ลูกค้ากล่องบรรจุแผ่นซีดีและดีวีดี ได้แก่ ผู้ประกอบการค่ายหนังและค่ายเพลงต่างๆ
  โดยบริษัทฯเป็นผู้ผลิตและตัวแทนจำหน่ายในเขตภูมิภาคอาเซียนให้แก่ Super Jewel Box
  International b.v. ซึ่งตั้งอยู่ที่ประเทศเนเธอร์แลนด์

  สินค้าพรีเมี่ยม เป็นการจำหน่ายโดยตรงให้แก่เจ้าของสินค้าและร้านค้าต่างๆ
  ที่ต้องการส่งเสริมการขาย

  สำหรับสินค้าจำพวกอุปกรณ์อำนวยความสะดวก อุปกรณ์ตกแต่ง และเครื่องใช้ไม้สอยต่างๆ
  เป็นการขายผ่านตัวแทนจำหน่ายหรือร้านค้าปลีก เพื่อจำหน่ายต่อให้แก่ผู้บริโภค

  ระยะเวลาให้สินเชื่อ โดยทั่วไปสินค้าพลาสติกมีระยะเวลาให้สินเชื่อแก่ลูกค้าประมาณ 30-90 วัน
  ยกเว้นการขายในงานมหกรรมจะขายเป็นเงินสด

  กลยุทธ์การแข่งขัน เน้นสินค้าที่มีคุณภาพสูง สร้างความแตกต่างจากสินค้าคู่แข่ง
  ตลอดจนเน้นความหลากหลายของสินค้าและบริการที่ครบวงจร
  เนื่องจากบริษัทฯมีบริษัทในเครือที่สามารถผลิตแม่พิมพ์ให้แก่ลูกค้า นอกจากนี้
  การร่วมวิจัยและพัฒนาสินค้ากับลูกค้าเพื่อให้สินค้ามีรูปแบบตรงกับความต้องการและ/หรือช่วยลดค่าใช้จ่ายให้แก่ลูกค้า
  ตลอดจนสิทธิบัตรในตัวสินค้า ก็มีส่วนช่วยเสริม กลยุทธ์ในการแข่งขันให้แก่บริษัทฯ

ช่องทางการจำหน่าย ผลิตภัณฑ์เพื่องานอุตสาหกรรมมีช่องทางการจำหน่ายดังนี้

ส่งออกต่างประเทศ 16.2%

ขายภายในประเทศ 83.8%

[]

  ตัวแทนจำหน่ายภายในประเทศ ได้แก่ บริษัท ศรีไทยมาร์เก็ตติ้ง จำกัด บริษัท สยามเมลามีน
  มาร์เก็ตติ้ง จำกัด บริษัท ธนศิริ อินดัสทรีส์ จำกัด และบริษัท ส.ศิริไทย เทรดดิ้ง จำกัด
  ซึ่งเป็นคู่ค้าที่ดำเนินธุรกิจร่วมกันเป็นระยะเวลายาวนาน นอกจากนี้
  ตัวแทนจำหน่ายที่เป็นบริษัทในเครือของ บริษัทฯ ได้แก่ บริษัท ศรีไทย-อ๊อตโต้ (ประเทศไทย)
  จำกัด และบริษัท ศรีไทย ซันโค จำกัด

(ค) สถานภาพและศักยภาพการแข่งขัน

  ผู้ผลิตสินค้าพลาสติกส่วนใหญ่จะเน้นการทำธุรกิจไปที่กลุ่มสินค้าใดกลุ่มสินค้าหนึ่ง
  เพื่อแข่งขันเฉพาะในตลาดที่ตนเองถนัด เช่น
  โรงงานฉีดพลาสติกเครื่องใช้ในครัวเรือนก็จะผลิตเฉพาะเครื่องใช้ในครัวเรือนเท่านั้น
  จะไม่ผลิตสินค้าชนิดอื่น เป็นต้น โรงงานพลาสติกทั่วประเทศมีหลายพันราย
  ส่วนใหญ่เป็นโรงงานขนาดเล็กหรืออุตสาหกรรมในครัวเรือนซึ่งใช้เงินลงทุนต่ำและเทคโนโลยีต่ำ
  โรงงานพลาสติกขนาดใหญ่ที่สามารถผลิตสินค้าพลาสติกป้อนให้แก่ผู้บริโภคและภาคธุรกิจต่างๆ
  ได้มีอยู่ไม่กี่โรงงาน เพราะต้องใช้เงินลงทุนสูง
  มีการควบคุมคุณภาพอย่างเข้มงวดและต้องมีเทคโนโลยีการผลิตที่ดี
  นอกจากนั้นชื่อหรือตรายี่ห้อก็เป็นสิ่งสำคัญมากในการสร้างความน่าเชื่อถือแก่ลูกค้าโดยเฉพาะโรงงานที่ผลิตชิ้นส่วนอุตสาหกรรม
  เพราะเป็นสินค้าที่ต้องการคุณภาพและการส่งมอบตรงเวลา

  กลุ่มบริษัทเป็นผู้นำในวงการสินค้าพลาสติก มีเครื่องจักรที่ทันสมัยและมีการนำเทคโนโลยีใหม่ๆ
  มาพัฒนาขีดความสามารถในการผลิตอยู่เสมอ
  โดยปัจจุบันบริษัทฯมีโรงงานที่ทันสมัยสำหรับผลิตผลิตภัณฑ์เพื่องานอุตสาหกรรมอยู่ 3 โรงงาน
  และมีกำลังการผลิตสูงประมาณ 48,000 ตันต่อปี
  บริษัทฯมีความเชี่ยวชาญในการผลิตผลิตภัณฑ์เพื่องานอุตสาหกรรมที่ต้องการความเที่ยงตรงสูง เช่น
  ชิ้นส่วนอุตสาหกรรม ชิ้นส่วนยานยนต์ เป็นต้น
  โดยบริษัทฯจะไม่ทำธุรกิจแข่งขันกับโรงงานพลาสติกขนาดเล็กที่ผลิตสินค้าโภคภัณฑ์ทั่วๆ ไป
  ซึ่งมีการแข่งขันด้านราคาค่อนข้างสูงและไม่ได้เน้นคุณภาพมากนัก
  เพื่อให้ได้รับส่วนแบ่งทางการตลาดเพิ่ม
  แต่บริษัทฯจะมุ่งเน้นการทำธุรกิจในตลาดอุตสาหกรรมขนาดใหญ่ด้วยการนำเสนอสินค้าที่มีคุณภาพสูง
  มีความทันสมัย และสนองตอบความต้องการของลูกค้าที่หลากหลายได้

  นอกจากนี้ บริษัทฯยังมีการพัฒนาสินค้าเพื่อสร้างความแตกต่างและมูลค่าเพิ่มให้แก่ตัวสินค้าอยู่เสมอ
  ตลอดจนได้ขยายธุรกิจไปยังกลุ่มผลิตภัณฑ์ใหม่ตั้งแต่ปี พ.ศ. 2551 ได้แก่
  บรรจุภัณฑ์อาหารและเครื่องดื่ม
  ซึ่งบริษัทฯมีความชำนาญเหนือคู่แข่งจากการเป็นผู้ประกอบการรายแรกในประเทศไทยที่นำระบบ
  IML (In Mould Labeling) เข้ามาใช้ในเชิงพาณิชย์
  ตลอดจนการได้รับลิขสิทธิ์ในการเป็นผู้ผลิตและจำหน่ายฝาและหลอดพรีฟอร์มที่มีน้ำหนักเบาครอบคลุม
  14 ประเทศ ซึ่งบริษัทฯเป็นผู้ผลิตและจำหน่ายฝารุ่น 1881 และหลอดพรีฟอร์มขนาด 42.7 กรัม
  ซึ่งมีน้ำหนักเบาที่สุด เป็นรายแรกในภูมิภาคเอเชียตะวันออกเฉียงใต้และแปซิฟิก
  ด้วยเหตุผลดังกล่าว ทำให้บริษัทฯมีความเชื่อมั่นในศักยภาพในการแข่งขันของบริษัทฯ
  และธุรกิจผลิตภัณฑ์พลาสติกเพื่องานอุตสาหกรรมมีศักยภาพที่จะเติบโตได้อีกมากในอนาคต

ขนาดของบริษัทเมื่อเทียบกับคู่แข่งขัน

  บริษัทฯไม่สามารถเทียบขนาดกับคู่แข่งขันได้โดยตรง
  เนื่องจากโรงงานพลาสติกขนาดกลางและขนาดเล็กมีจำนวนนับพันแห่ง อย่างไรก็ตาม
  ด้วยเทคโนโลยีในการผลิต กำลังการผลิตในปัจจุบัน ตลอดจนความหลากหลายของสินค้า
  ทำให้บริษัทฯมีความเชื่อมั่นว่า
  บริษัทฯเป็นผู้ผลิตและจำหน่ายผลิตภัณฑ์พลาสติกเพื่องานอุตสาหกรรมในอันดับต้นๆ ของประเทศไทย
  ที่ลูกค้าให้การยอมรับและเชื่อมั่นในคุณภาพสินค้า
  ตลอดจนมีส่วนแบ่งทางการตลาดในกลุ่มผลิตภัณฑ์ที่บริษัทฯมีความชำนาญในสัดส่วนที่ดี เช่น
  เปลือกหม้อแบตเตอรี่ ชิ้นส่วนอุตสาหกรรม และผลิตภัณฑ์กลุ่ม Material Handling เป็นต้น
  และ/หรือมีโอกาสที่จะได้รับส่วนแบ่งทางการตลาดเพิ่มเติมในอนาคตสำหรับกลุ่มผลิตภัณฑ์ใหม่ที่มีศักยภาพในการแข่งขันและเมื่อเป็นที่รู้จักมากขึ้นในท้องตลาด

(ง) การจัดหาผลิตภัณฑ์หรือบริการ

  บริษัทฯมีโรงงานผลิตผลิตภัณฑ์เพื่องานอุตสาหกรรม 3 โรงงาน ได้แก่ โรงงานสุขสวัสดิ์
  โรงงานบางปู และโรงงานอมตะนคร ชลบุรี โดยผลิตสินค้าแตกต่างกันดังนี้ :-

[]

โรงงานสุขสวัสดิ์

อยู่ระหว่างการปรับปรุงเพื่อรองรับธุรกิจใหม่

[]

โรงงานบางปู

ผลิตเปลือกหม้อแบตเตอรี่

[]

โรงงานอมตะนคร ชลบุรี

ผลิตผลิตภัณฑ์เพื่องานอุตสาหกรรมเกือบทุกประเภททั้งชิ้นงานขนาดเล็กและชิ้นงานขนาดใหญ่ ได้แก่
พาเลท ลังบรรจุขวด ถัง ถังขยะ บรรจุภัณฑ์อาหารและเครื่องดื่ม กล่องบรรจุแผ่นซีดีและดีวีดี
อุปกรณ์ตกแต่ง เปลือกหม้อแบตเตอรี่ ชิ้นส่วนเครื่องใช้ไฟฟ้า และชิ้นส่วนยานยนต์

  วัตถุดิบที่สำคัญ ได้แก่ เม็ดพลาสติกชนิดต่างๆ ซึ่งซื้อภายในประเทศจากตัวแทนจำหน่ายของ
  ผู้ผลิตหลายราย บริษัทฯไม่มีปัญหาคุณภาพวัตถุดิบ และไม่มีปัญหาการขาดแคลนวัตถุดิบแต่อย่างใด
  อย่างไรก็ตาม ช่วงเวลาที่ราคาน้ำมันดิบในตลาดโลกเพิ่มสูงขึ้น
  ราคาเม็ดพลาสติกก็มักเพิ่มสูงขึ้นด้วย แต่หากราคาเม็ดพลาสติกมีความผันผวนมาก
  บริษัทฯจะทำการสั่งซื้อวัตถุดิบบ่อยครั้งมากขึ้น เพื่อลดความเสี่ยงจากการขึ้นลงของราคา
  ตลอดจนการต่อรองเงื่อนไขทางการค้ากับผู้จำหน่ายวัตถุดิบเป็นครั้งคราวเพื่อให้บริษัทฯได้ราคาวัตถุดิบที่เหมาะสม
  เมื่อราคาวัตถุดิบมีการปรับตัวสูงขึ้น บริษัทฯก็จะสามารถปรับราคาขายกับลูกค้าได้
  หากมีการตกลงกันมาก่อน โดยบริษัทฯจะหลีกเลี่ยงการรับคำสั่งซื้อล่วงหน้านานๆ

  แม้ว่ากระบวนการผลิตของบริษัทฯไม่ก่อให้เกิดผลกระทบต่อสิ่งแวดล้อม
  แต่บริษัทฯก็ให้ความสำคัญกับการอนุรักษ์สิ่งแวดล้อมมากขึ้น
  โดยบริษัทฯได้ดำเนินการอย่างจริงจังและต่อเนื่องตามแนวทาง 3 Save : Save Material,
  Save Energy, Save the World ที่บริษัทฯได้กำหนดขึ้นตั้งแต่ปี พ.ศ. 2551
  เพื่อให้ความสำคัญกับการลดการใช้วัตถุดิบ ลดการใช้พลังงาน
  ลดการปล่อยก๊าซคาร์บอนไดออกไซด์ในกระบวนการผลิต
  เพื่อมีส่วนร่วมในการช่วยลดมลภาวะต่อสิ่งแวดล้อมและภาวะโลกร้อน นอกจากนี้
  การร่วมวิจัยและพัฒนาวัตถุดิบกับผู้ผลิตวัตถุดิบ
  ก็เป็นอีกเป็นอีกแนวทางหนึ่งที่จะช่วยส่งเสริมให้สินค้าของบริษัทฯมีความเป็นมิตรกับสิ่งแวดล้อมมากขึ้นในอนาคต

  []

(จ) งานที่ยังไม่ส่งมอบ

  ฐานลูกค้าของบริษัทฯค่อนข้างกว้าง บริษัทฯจึงไม่มีลูกค้ารายใหญ่ที่มีงานที่ยังไม่ส่งมอบเกินกว่า
  10% ของรายได้รวม

(2) ผลิตภัณฑ์เครื่องใช้ในครัวเรือน

(ก) ลักษณะผลิตภัณฑ์หรือบริการ

  ได้แก่ เครื่องใช้บนโต๊ะอาหารและในครัวซึ่งผลิตมาจากผงเมลามีนโดยพิมพ์ลวดลายให้สวยงาม
  หรือพิมพ์ภาพตัวการ์ตูน เช่น จาน ชาม โถใส่ข้าว ทัพพี ช้อน ถ้วยน้ำ เป็นต้น ทั้งนี้
  โรงงานที่ผลิตสินค้าเป็นโรงงานที่ได้รับการส่งเสริมการลงทุน

[]

(ข) การตลาดและภาวะการแข่งขัน

ลักษณะลูกค้า จำหน่ายผ่านตัวแทนจำหน่าย จำหน่ายโดยใช้ระบบการขายตรง

  (Direct Sales) โดยขายตรงแก่ผู้บริโภค และส่งออกไปต่างประเทศ

ระยะเวลาให้สินเชื่อ มีระยะเวลาให้สินเชื่อแก่ตัวแทนจำหน่ายประมาณ 30-150 วัน

  สำหรับการขายในงานมหกรรมลดราคาจะขายเป็นเงินสด และการขายในระบบการขายตรง
  (Direct Sales) เกือบทั้งหมดก็เป็นเงินสดเช่นกัน

กลยุทธ์การแข่งขัน เน้นสินค้าที่มีคุณภาพสูง และการออกแบบลวดลาย สีสันที่งดงาม

  ตลอดจนการพัฒนารูปทรงผลิตภัณฑ์ให้มีความเหมาะสมต่อการใช้งานที่หลากหลายมากขึ้น

ช่องทางการจำหน่าย ผลิตภัณฑ์เครื่องใช้ในครัวเรือนมีช่องทางการจำหน่ายดังนี้

  ส่งออกต่างประเทศ 50.9%

  ขายภายในประเทศ 49.1%

[]

  ตัวแทนจำหน่ายภายในประเทศ ได้แก่ บริษัท สยามเมลามีน มาร์เก็ตติ้ง จำกัด และบริษัท
  ศรีไทยมาร์เก็ตติ้ง จำกัด ซึ่งเป็นคู่ค้าที่ดำเนินธุรกิจร่วมกันเป็นระยะเวลายาวนาน

(ค) สถานภาพและศักยภาพการแข่งขัน

  อุตสาหกรรมการผลิตผลิตภัณฑ์เครื่องใช้ในครัวเรือนที่ทำด้วย “ผงเมลามีน”
  ซึ่งเป็นสารพลาสติกที่สามารถทนทานต่อความร้อนได้สูงถึง 100 องศาเซลเซียส
  เหมาะสมที่จะใช้ทำเป็นภาชนะใส่อาหารเพราะให้ความปลอดภัยสูงต่อผู้บริโภค
  มีผู้ผลิตในประเทศอยู่เพียงไม่กี่ราย
  ผลิตภัณฑ์เครื่องใช้ในครัวเรือนของบริษัทฯมีความแข็งแรงทนทาน และมีลวดลายและสีสันสวยงาม
  ประกอบกับคุณสมบัติของผลิตภัณฑ์ที่มีคุณภาพและความปลอดภัยต่อผู้บริโภคสูงด้วยวัตถุดิบหลักที่ใช้ในการผลิตมาจากผงเมลามีน
  100%
  ทำให้ผลิตภัณฑ์เครื่องใช้ในครัวเรือนของบริษัทฯเป็นที่นิยมของตลาดโดยทั่วไปทั้งภายในประเทศและต่างประเทศ
  บริษัทฯสามารถส่งออกไปยังประเทศต่างๆ ได้แล้วมากกว่า 100 ประเทศทั่วโลก
  และตลาดยังมีลู่ทางที่จะขยายตัวได้อีก

  บริษัทฯเป็นผู้นำในวงการผลิตภัณฑ์เมลามีน โดยเป็นผู้ผลิตภาชนะเมลามีน 100%
  รายใหญ่ที่สุดในโลกและมีเทคโนโลยีในการผลิตที่ทันสมัยด้วยการนำระบบการผลิตแบบลีน (Lean
  Manufacturing)
  มาใช้ในการผลิตผลิตภัณฑ์เครื่องใช้ในครัวเรือนและพัฒนาเทคนิคการผลิตให้เป็นอัตโนมัติมากขึ้น
  นอกจากนี้
  บริษัทฯยังได้ขยายฐานการตลาดและการผลิตผลิตภัณฑ์เครื่องใช้ในครัวเรือนไปยังประเทศเวียดนามเพื่อลดต้นทุนผลิตและเพิ่มศักยภาพในการแข่งขันทางด้านราคาให้แก่บริษัทฯ
  และในปี พ.ศ. 2553
  บริษัทฯได้เริ่มสร้างฐานการตลาดที่มั่นคงในประเทศอินเดียผ่านช่องทางผู้จัดจำหน่ายหลายราย
  ตลอดจนมองหาลู่ทางที่จะขยายฐานการผลิตไปยังประเทศอินเดีย เพื่อเพิ่มศักยภาพในการแข่งขัน
  และรองรับกับความต้องการสินค้าในประเทศอินเดียที่มีอัตราการเติบโตของยอดขายที่ดีและเป็นฐานในการผลิตเพื่อส่งออกไปยังกลุ่มประเทศในแถบเอเชียใต้และตะวันออกกลาง

  บริษัทฯมีตราสินค้าของผลิตภัณฑ์เครื่องใช้ในครัวเรือนที่ทำด้วยเมลามีนอยู่ 6 ตรา ได้แก่
  Superware, Vanda, Flowerware, Melamineware, Unica และ Ektra
  โดยบริษัทฯเป็นผู้จำหน่ายผลิตภัณฑ์เมลามีนเพียงแห่งเดียวในประเทศไทยที่มีระบบขายตรง

ขนาดของบริษัทเมื่อเทียบกับคู่แข่งขัน

  บริษัทฯมีขนาดใหญ่ที่สุดทั้งในส่วนของส่วนแบ่งตลาดและกำลังการผลิต โดยมีกำลังผลิตเกินกว่า
  13,000 ตันต่อปี และมากกว่าคู่แข่งในอุตสาหกรรมเดียวกันอยู่หลายเท่า

(ง) การจัดหาผลิตภัณฑ์หรือบริการ

[]

  บริษัทฯผลิตผลิตภัณฑ์พลาสติกประเภทเครื่องใช้ในครัวเรือนที่โรงงานโคราช
  ภายในเขตนิคมอุตสาหกรรมสุรนารี จังหวัดนครราชสีมา
  โดยเน้นการผลิตตามใบสั่งซื้อจากต่างประเทศ
  และการผลิตสินค้าเมลามีนที่ได้รับความนิยมจากตลาดภายในประเทศเป็นหลัก
  สำหรับวัตถุดิบที่สำคัญ คือ ผงเมลามีนซึ่งซื้อจากผู้ผลิตภายในประเทศเกือบทั้งหมด
  บริษัทฯมีความสัมพันธ์ที่ดีกับผู้ผลิตวัตถุดิบ
  วัตถุดิบที่ใช้ไม่มีปัญหาด้านคุณภาพหรือการขาดแคลนแต่อย่างไร
  และกระบวนการผลิตไม่ก่อให้เกิดผลกระทบต่อสิ่งแวดล้อม

  บริษัทฯซื้อผงเมลามีนจากบริษัท ไทย เอ็มเอฟซี จำกัด เกินกว่าร้อยละ 60 ของยอดสั่งซื้อผง
  เมลามีนทั้งหมดในปี พ.ศ. 2553 เนื่องจากเป็นบริษัทในเครือ
  จึงซื้อผงเมลามีนได้ในราคาที่เหมาะสมและคุณภาพได้ตามมาตรฐานสากล
  รวมทั้งไม่มีปัญหาขาดแคลนวัตถุดิบ

(จ) งานที่ยังไม่ส่งมอบ

  การขายของบริษัทฯกระจายไปยังลูกค้าทั้งภายในประเทศและต่างประเทศหลายหมื่นราย
  ซึ่งเป็นทั้งลูกค้ารายย่อยและตัวแทนจำหน่าย บริษัทฯไม่มีงานที่ยังไม่ส่งมอบเกินกว่า 10%
  ของรายได้รวม

ในส่วนของสินค้าภายใต้ ชื่อ “เอกตรา” (Ektra) มีทั้งผลิตภัณฑ์ที่ทำมาจากพลาสติกและเมลามีน
เน้นการออกแบบที่ทันสมัยเพื่อให้เหมาะกับกลุ่มลูกค้าหลัก 2 กลุ่ม ได้แก่

1)  กลุ่มลูกค้าชีวิตคนเมือง (Metro Living)
    เพื่อให้สอดคล้องกับกระแสแนวนิยมของสินค้าที่มีดีไซน์และการใช้งานที่เหมาะกับสภาพชีวิตคนเมืองยุคใหม่
    ซึ่งเป็นการขยายฐานลูกค้าสู่ผู้บริโภคกลุ่มใหม่โดยเฉพาะอย่างยิ่งในระดับบนมากขึ้น

2)  กลุ่มลูกค้า HORECA (Hotel, Restaurant and Catering)
    โดยการจำหน่ายสินค้าประเภท Modern Catering
    ที่สามารถใช้บนโต๊ะอาหารในสไตล์ทันสมัย

กลุ่มสินค้ายี่ห้อ “เอกตรา” (Ektra)
ได้รับความนิยมและมีการขยายตัวของยอดขายอยู่ในเกณฑ์ที่น่าพอใจ ทั้งนี้
บริษัทฯจัดจำหน่ายสินค้าดังกล่าวผ่านระบบการขายตรง
และวางจำหน่ายในห้างสรรพสินค้าและร้านค้าชั้นนำหลายแห่ง
รวมถึงการส่งออกไปจำหน่ายในต่างประเทศด้วย

[]

[]

4.1.2 สายธุรกิจซื้อมาขายไป

สายธุรกิจซื้อมาขายไปเป็นสายธุรกิจที่ช่วยเสริมสร้างรายได้ให้กับบริษัทฯนอกเหนือจากรายได้หลักที่มาจากสายธุรกิจพลาสติก
โดยการสรรหาสินค้าใหม่ๆ ที่มีคุณภาพ มีความทันสมัย
และเป็นที่นิยมของตลาดจากทั้งในประเทศและต่างประเทศมาจำหน่ายในราคาที่เหมาะสม
ซึ่งมีรายละเอียดดังนี้

(ก) ลักษณะผลิตภัณฑ์หรือบริการ

  สินค้าที่บริษัทฯจัดหามาจำหน่ายในสายธุรกิจซื้อมาขายไปสามารถจำแนกได้ดังนี้

  1) ผลิตภัณฑ์ที่จำหน่ายผ่านระบบธุรกิจเครือข่ายเอสเนเจอร์ จำแนกเป็นกลุ่มผลิตภัณฑ์หลักดังนี้

-   กลุ่มผลิตภัณฑ์เพื่อสุขภาพ (Health Care)

[]

-   กลุ่มผลิตภัณฑ์เพื่อความงาม (Beauty Care)

[]

-   กลุ่มผลิตภัณฑ์ของใช้ส่วนตัว (Personal Care)

[]

-   กลุ่มผลิตภัณฑ์ของใช้ในครัวเรือน (Family & Home Care)

[]

2) ผลิตภัณฑ์ประเภทซื้อมาขายไปอื่น จำแนกตามแหล่งผลิตสินค้าได้ดังนี้

ผลิตภัณฑ์ภายในประเทศ ได้แก่ ชุดเครื่องนอน ภาชนะที่ใช้ในการประกอบอาหารต่างๆ

  เป็นต้น

ผลิตภัณฑ์ที่นำเข้าจาก ได้แก่ ล็อกแอนด์ล็อก กล่องถนอมอาหารระบบล็อกพิเศษจาก

  ต่างประเทศ ประเทศเกาหลีใต้ อุปกรณ์ที่ใช้ในห้องครัวและงานจัดเลี้ยงจากประเทศอิตาลี
  ตลอดจนโต๊ะ เตียงนอนชายหาด และเก้าอี้หวายเทียม ตรา Evolutif และ Kettal
  จากประเทศฝรั่งเศสและสเปน

[]

(ข) การตลาดและภาวะแข่งขัน

ลักษณะลูกค้า กลุ่มผู้บริโภคสินค้าโดยตรง และกลุ่มธุรกิจ HORECA ซึ่ง

  ประกอบด้วย โรงแรม (Hotel) ภัตตาคาร (Restaurant) และร้านอาหาร (Catering)

ระยะเวลาให้สินเชื่อ 1) ขายผ่านตัวแทนจำหน่าย ให้เครดิตเทอมประมาณ 90-150 วัน

  2) ขายผ่านระบบการขายตรงแบบ Single-level Marketing เกือบทั้งหมดเป็นเงินสด

  3) ขายผ่านระบบธุรกิจเครือข่ายเอสเนเจอร์ทั้งหมดเป็นเงินสด

  4) ขายในงานมหกรรมลดราคาทั้งหมดเป็นเงินสด

กลยุทธ์การแข่งขัน เน้นความหลากหลายของสินค้าด้วยการสรรหาสินค้าคุณภาพที่มี

  ความปลอดภัย ทันสมัย
  และเป็นที่นิยมของตลาดจากทั้งในประเทศและต่างประเทศมาจำหน่ายในราคาที่เหมาะสมอย่างต่อเนื่อง
  เน้นการจำหน่ายสินค้าที่ครบวงจรหรือเป็นกลุ่มสินค้าที่สามารถเสนอขายให้กลุ่มลูกค้าเป้าหมายเดียวกัน
  ควบคู่ไปกับการส่งเสริมการขายและการขยายฐานสมาชิกของระบบธุรกิจขายตรงแบบ
  Single-level Marketing และธุรกิจเครือข่ายแบบ Multi-level Marketing
  เพื่อการเข้าถึงกลุ่มผู้บริโภคและลูกค้ากลุ่มเป้าหมายได้มากขึ้น
  ตลอดจนช่วยให้สินค้าติดตลาดและเป็นที่รู้จักของผู้บริโภคอย่างรวดเร็ว

ช่องทางการจำหน่าย บริษัทฯจำหน่ายให้แก่ผู้บริโภคโดยตรงและผ่านตัวแทนจำหน่าย

  บางส่วน ตลอดจนจำหน่ายโดยใช้ระบบการขายตรง (Direct Sales) ทั้งระบบธุรกิจแบบ
  Single-level Marketing และธุรกิจเครือข่ายแบบ Multi-level Marketing

(ค) สถานภาพและศักยภาพการแข่งขัน

  ผลิตภัณฑ์ที่บริษัทฯนำมาจำหน่ายในสายธุรกิจซื้อมาขายไปเริ่มมีความหลากหลายโดยเฉพาะผลิตภัณฑ์ภายใต้ตราสินค้า
  SNatur ที่จำหน่ายผ่านระบบธุรกิจเครือข่าย
  ประกอบกับฐานสมาชิกที่มีการขยายตัวจากการมีผู้สนใจร่วมทำธุรกิจมากขึ้น
  ส่งผลให้ผลิตภัณฑ์ของบริษัทฯสามารถครอบคลุมตลาดได้กว้างขวาง
  และบริษัทฯมีรายได้ที่เพิ่มสูงขึ้นในปี พ.ศ. 2553

  บริษัทฯต้องการเพิ่มความหลากหลายของสินค้าอย่างต่อเนื่องเพื่อเพิ่มโอกาสในการขายให้แก่สมาชิก
  โดยให้ความสำคัญกับการคัดสรรสินค้าที่มีคุณภาพและความปลอดภัย
  สามารถตอบสนองกับความต้องการของลูกค้าตามกระแสนิยมของตลาด
  และเป็นผลิตภัณฑ์ที่ใช้ในชีวิตประจำวันหรือเป็นผลิตภัณฑ์นวัตกรรมที่มีความแตกต่างจากสินค้าทั่วไป
  นอกจากนี้ ด้วยความพร้อมทางด้านการเงินที่สามารถสนับสนุนธุรกิจเครือข่าย
  การเป็นที่ยอมรับในสังคมและแวดวงธุรกิจ ทรัพยากรที่มีประสิทธิภาพและเพียบพร้อม เช่น
  ฐานสมาชิกของระบบการขายตรง ระบบเทคโนโลยีสารสนเทศที่ทันสมัย
  ศูนย์จำหน่ายสินค้าที่มีอยู่ทั่วทุกภูมิภาค ฯลฯ
  ตลอดจนการเปลี่ยนรูปแบบของการดำเนินธุรกิจให้เหมาะสมกับสถานการณ์และเป็นประโยชน์สูงสุดต่อสมาชิก
  ทำให้บริษัทฯมีความเชื่อมั่นว่า
  ธุรกิจเครือข่ายเอสเนเจอร์จะสามารถก้าวไปสู่การเป็นทางเลือกในอันดับต้นๆ
  ของผู้ที่ต้องการทำธุรกิจเครือข่าย และส่งผลให้ฐานสมาชิกมีการขยายตัวและกว้างขวางมากยิ่งขึ้น
  เพื่อร่วมกันผลักดันให้สินค้าของบริษัทฯสามารถกระจายสู่ตลาดผู้บริโภคได้กว้างขวางมากขึ้นและบริษัทฯมียอดขายที่เติบโตขึ้นในอนาคต

  อนึ่ง
  บริษัทฯจะทำการศึกษาสินค้าและตลาดอย่างถี่ถ้วนก่อนนำสินค้ามาจำหน่ายเพื่อลดความเสี่ยงและการแข่งขันที่ไม่จำเป็น
  นอกจากนี้ สายธุรกิจซื้อมาขายไปยังเป็นสายธุรกิจที่ไม่ต้องใช้เงินลงทุนมาก
  และหากสินค้าที่นำมาจำหน่ายไม่สามารถทำกำไรหรือเป็นที่นิยมของตลาดได้ตามที่คาดการณ์
  บริษัทฯก็สามารถเลิกจำหน่ายสินค้าชนิดนั้นได้โดยไม่ได้รับผลกระทบมากนัก
  ซึ่งเป็นข้อดีของธุรกิจประเภทนี้

ขนาดของบริษัทเมื่อเทียบกับคู่แข่งขัน

  บริษัทฯไม่สามารถเปรียบเทียบขนาดกับคู่แข่งขันได้โดยตรง
  เนื่องจากสินค้าที่บริษัทฯนำมาจำหน่ายมีความหลากหลายและประเภทของการใช้งานที่แตกต่างกัน
  และมีคู่แข่งขันที่มากมายหลากหลายขนาด
  จึงไม่สามารถประเมินสภาพตลาดโดยรวมของแต่ละผลิตภัณฑ์และส่วนแบ่งทางการตลาดของบริษัทฯที่ชัดเจนได้
  แต่จากคุณภาพและคุณลักษณะพิเศษเฉพาะ ตลอดจนสิทธิบัตรในตัวสินค้าที่บริษัทฯนำมาจำหน่าย
  ทำให้สินค้าของบริษัทฯยากแก่การเลียนแบบและสามารถเป็นอีกทางเลือกหนึ่งให้แก่ผู้บริโภคได้

(ง) การจัดหาผลิตภัณฑ์หรือบริการ

  บริษัทฯจัดหาสินค้าจากผู้ผลิตหลายรายจากทั้งในประเทศและต่างประเทศ
  ซึ่งในการติดต่อกับผู้ผลิตสินค้าแต่ละรายเพื่อนำสินค้ามาจำหน่ายนั้น
  บริษัทฯได้ศึกษาและพิจารณาถึงคุณภาพของตัวสินค้าและการเป็นที่ยอมรับจากลูกค้าทั่วไป
  ขีดความสามารถในการผลิต ข้อมูลด้านการตลาด ตลอดจนข้อมูลด้านอื่นๆ
  ของผู้ผลิตสินค้าตามหลักเกณฑ์ในการเป็นคู่ค้าที่ดี (Good Supplier Selection Program)
  เช่น การสนับสนุนด้านการตลาด การขนส่งและการกระจายสินค้า
  และการสนับสนุนด้านวิทยากร/ฝึกอบรม เป็นต้น ควบคู่ไปกับการสร้างความสัมพันธ์ที่ดีต่อกันอีกด้วย
  ทั้งนี้เพื่อให้บริษัทฯมีความมั่นใจได้ว่า บริษัทฯจะไม่มีปัญหาขาดแคลนสินค้าที่จะนำมาจำหน่าย

(จ) งานที่ยังไม่ส่งมอบ

  บริษัทฯมีการจำหน่ายสินค้าให้แก่ลูกค้ามากมายหลากหลายประเภททั้งกลุ่มผู้บริโภคโดยตรง
  ลูกค้ารายย่อย ตัวแทนจำหน่าย และกลุ่มธุรกิจโรงแรม ภัตตาคาร และร้านอาหาร
  ซึ่งบริษัทฯไม่มีงานที่ยังไม่ส่งมอบเกินกว่า 10% ของรายได้รวม

4.1.3 สายธุรกิจอื่น

สายธุรกิจอื่นประกอบด้วยสายงานแม่พิมพ์ซึ่งเป็นส่วนสนับสนุนของสายธุรกิจพลาสติก
และกลุ่มธุรกิจอื่นนอกเหนือจากสายธุรกิจพลาสติกและสายธุรกิจซื้อมาขายไป
โดยมีรายละเอียดของสายธุรกิจอื่นดังต่อไปนี้

(1) สายงานแม่พิมพ์

  บริษัทฯไม่ได้ดำเนินธุรกิจผลิตแม่พิมพ์เองเพื่อจำหน่ายให้บุคคลภายนอก
  แต่ธุรกิจดังกล่าวดำเนินการโดยบริษัทในเครือ ได้แก่ บริษัท ศรีไทย มิยากาวา จำกัด และบริษัท
  ศรีไทยโมลด์ส จำกัด
  ซึ่งทั้งสองบริษัทต่างก็เป็นบริษัทชั้นนำที่ดำเนินธุรกิจรับจ้างผลิตแม่พิมพ์ฉีดพลาสติกสำหรับใช้งานในอุตสาหกรรมยานยนต์
  เครื่องใช้ไฟฟ้า และเครื่องสุขภัณฑ์ที่มีความละเอียด เที่ยงตรง ในชิ้นงาน นอกจากนี้ได้แก่ บริษัท
  ศรีไทย ชิน-โอซาก้า จำกัด ที่ดำเนินธุรกิจในด้านชุบ ขัด กัดลายแม่พิมพ์

[]

  บริษัทฯมีความจำเป็นต้องใช้แม่พิมพ์ในการผลิตสินค้าพลาสติกทั้งผลิตภัณฑ์เพื่องานอุตสาหกรรมและผลิตภัณฑ์เครื่องใช้ในครัวเรือน
  แม่พิมพ์จึงมีความสำคัญต่อสายธุรกิจพลาสติกค่อนข้างมาก
  เนื่องจากแม่พิมพ์แต่ละชุดจะมีลักษณะและประสิทธิภาพในการผลิตชิ้นงานที่แตกต่างกัน ดังนั้น
  หากนำแม่พิมพ์ที่ไม่มีคุณภาพมาใช้ในการผลิต ชิ้นงานที่ผลิตได้ก็จะไม่มีคุณภาพและไม่ได้มาตรฐาน
  อีกทั้งอาจก่อให้เกิดของเสียในกระบวนการผลิตได้ โดยปัจจุบันแม่พิมพ์สามารถแบ่งได้ 3 กลุ่ม
  ดังนี้

  กลุ่มที่ 1 แม่พิมพ์สำหรับผลิตอุปกรณ์เครื่องใช้ต่างๆ ที่มีรูปแบบเรียบง่าย ได้แก่
  เครื่องใช้ในครัวเรือน เครื่องใช้ไฟฟ้าและของเด็กเล่น
  ซึ่งใช้ระบบการฉีดพลาสติกแบบธรรมดาในการผลิต ดังนั้น แม่พิมพ์จึงมีราคาต่ำ
  และมีผู้ผลิตรายย่อยที่สามารถผลิตแม่พิมพ์ในกลุ่มนี้ได้เป็นจำนวนมาก

  กลุ่มที่ 2 แม่พิมพ์สำหรับผลิตอุปกรณ์และชิ้นงานเครื่องใช้ไฟฟ้า ชิ้นส่วนยานยนต์และสุขภัณฑ์ต่างๆ
  ซึ่งต้องใช้เทคนิคในการผลิตและมีขั้นตอนในการผลิตค่อนข้างมาก
  โดยผู้ผลิตแม่พิมพ์ต้องใช้เงินลงทุนในการซื้อเครื่องจักรและ Software จำนวนมาก
  จึงจะสามารถผลิตแม่พิมพ์ในกลุ่มนี้ได้ ทั้งนี้ บริษัท ศรีไทย มิยากาวา จำกัด และบริษัท
  ศรีไทยโมลด์ส จำกัด จัดเป็นผู้ผลิตแม่พิมพ์ที่มีความสามารถในการผลิตแม่พิมพ์ในกลุ่มนี้

  กลุ่มที่ 3 แม่พิมพ์ที่มีรูปร่างทรงกลมและผิวเรียบ ได้แก่ แม่พิมพ์สำหรับผลิตถังหรือแก้ว
  ซึ่งใช้กับเครื่องจักรที่มีประสิทธิภาพในการผลิตสูง
  ส่วนใหญ่ผู้ผลิตแม่พิมพ์ในประเทศไทยยังไม่สามารถผลิตแม่พิมพ์ที่มีคุณภาพสูงในกลุ่มนี้ได้
  จึงต้องว่าจ้างผู้ผลิตในต่างประเทศและนำเข้ามาในราคาที่สูง ขณะเดียวกัน
  บริษัทฯมีแผนที่จะให้บริษัทในเครือที่ผลิตแม่พิมพ์ทำการปรับปรุงและพัฒนาเทคโนโลยีการผลิตให้สามารถผลิตแม่พิมพ์ในกลุ่มนี้ได้ในอนาคตเพื่อลดการนำเข้าจากต่างประเทศ

(ก) ลักษณะผลิตภัณฑ์หรือบริการ

  เป็นการรับจ้างผลิตแม่พิมพ์สำหรับผลิตชิ้นงานพลาสติก หรือชิ้นงานเมลามีน
  ตามรูปแบบและขนาดที่ลูกค้ากำหนด พร้อมทั้งให้บริการซ่อมแก้ไขแม่พิมพ์ตามที่ลูกค้าต้องการ

(ข) การตลาดและภาวะแข่งขัน

  อุตสาหกรรมและธุรกิจต่างๆ
  มีความต้องการผลิตชิ้นงานและสินค้าพลาสติกในแต่ละปีเพิ่มมากขึ้นเรื่อยๆ
  เนื่องจากผู้ผลิตสินค้าในอุตสาหกรรมต่างๆ
  พยายามลดต้นทุนด้วยการเปลี่ยนวัตถุดิบจากเหล็กหรือโลหะต่างๆ
  ที่มีราคาสูงมาเป็นพลาสติกที่มีราคาขายและต้นทุนในการผลิตต่ำกว่า
  ไม่ว่าจะเป็นอุตสาหกรรมยานยนต์ อุตสาหกรรมเครื่องใช้ไฟฟ้า อุตสาหกรรมเครื่องสุขภัณฑ์
  และอื่นๆ ประกอบกับแม่พิมพ์ซึ่งถือว่าเป็นส่วนสำคัญและเป็นจุดเริ่มต้นของธุรกิจผลิตสินค้าพลาสติก
  จึงทำให้มีผู้ประกอบการจำนวนมากทั้งคนไทยและต่างชาติลงทุนในธุรกิจรับจ้างทำแม่พิมพ์ทั้งขนาดเล็กและขนาดใหญ่ที่ใช้เงินลงทุนประมาณ
  100 ล้านบาท เป็นจำนวนมาก นอกจากนี้
  จากการส่งเสริมและพัฒนาบุคลากรในอุตสาหกรรมแม่พิมพ์ในประเทศให้มีความก้าวหน้าและมีประสิทธิภาพ
  ทำให้อุตสาหกรรมแม่พิมพ์ในประเทศมีความสามารถในการผลิตแม่พิมพ์มากขึ้นและไม่ขาดแคลนบุคลากร
  ตลอดจนมีกำลังการผลิตที่เพียงพอต่อความต้องการแม่พิมพ์ในประเทศ
  โดยมีการนำเข้าจากต่างประเทศเฉพาะแม่พิมพ์ที่มีรูปร่างซับซ้อนและต้องใช้เทคโนโลยีขั้นสูงในการผลิต
  อย่างไรก็ตาม เนื่องจากตลาดแม่พิมพ์ได้เปิดกว้างมากขึ้น
  ผู้ผลิตสินค้าสามารถว่าจ้างผลิตแม่พิมพ์จากผู้ประกอบการทั้งในประเทศและต่างประเทศโดยพิจารณาจากคุณภาพ
  ความสามารถในการผลิต และราคาแม่พิมพ์
  ทำให้อุตสาหกรรมแม่พิมพ์ในประเทศไทยต้องแข่งขันกับผู้ประกอบการต่างชาติสูงขึ้นทั้งในด้านราคาและเทคโนโลยี

(ค) สถานภาพและศักยภาพการแข่งขัน

  ด้วยศักยภาพและความพร้อมทางด้านบุคลากร เครื่องจักรและอุปกรณ์ที่ทันสมัย ตลอดจน
  Software Computer ทำให้บริษัท ศรีไทย มิยากาวา จำกัด และบริษัท ศรีไทยโมลด์ส จำกัด
  มีความสามารถในการผลิตแม่พิมพ์ที่มีความละเอียดและเที่ยงตรงสูง
  และสามารถผลิตแม่พิมพ์ป้อนให้กับอุตสาหกรรมยานยนต์ เครื่องใช้ไฟฟ้า เครื่องสุขภัณฑ์ และอื่นๆ
  ได้ปีละ 200-300 ชุด คิดเป็นมูลค่าประมาณ 200-300 ล้านบาท
  แต่จากภาวะเศรษฐกิจที่เพิ่งฟื้นตัวและการแข่งขันทางด้านราคาที่สูงขึ้น
  ทั้งสองบริษัทก็พยายามลดต้นทุนการผลิตเพื่อเพิ่มศักยภาพในการแข่งขันทางด้านราคาควบคู่กับการสร้างความสัมพันธ์กับลูกค้ารายใหม่ๆ
  เพื่อเพิ่มโอกาสในการขาย
  ตลอดจนตั้งเป้าหมายที่จะพัฒนาขีดความสามารถในการผลิตให้สามารถผลิตแม่พิมพ์ที่มีความยากและซับซ้อนมากขึ้นได้

ขนาดของบริษัทเมื่อเทียบกับคู่แข่งขัน

  บริษัท ศรีไทย มิยากาวา จำกัด มีเครื่องจักร อุปกรณ์
  และกำลังคนที่สามารถผลิตแม่พิมพ์ขนาดน้ำหนักตั้งแต่ 200 กิโลกรัม ถึง 5,000 กิโลกรัม
  ส่วนบริษัท ศรีไทยโมลด์ส จำกัด สามารถผลิตขนาดใหญ่ได้ถึง 10,000 กิโลกรัม อย่างไรก็ตาม
  แม้ว่าปริมาณคู่แข่งขันจะเพิ่มสูงขึ้น
  แต่ผู้ประกอบการแต่ละรายต่างก็มีลูกค้าและความชำนาญในแม่พิมพ์ฉีดพลาสติกของสินค้าแต่ละชนิดที่ไม่เหมือนกัน
  ทำให้ทั้งสองบริษัทยังมีการแข่งขันที่ไม่สูงมากนักในตลาดแม่พิมพ์ประเภทที่ทั้งสองบริษัทมีความชำนาญ

(ง) การจัดหาผลิตภัณฑ์หรือบริการ

  เหล็กเป็นวัตถุดิบในการผลิตแม่พิมพ์ ประเทศไทยมีเอเย่นต์และผู้นำเข้าจำนวนมาก
  ทำให้มีการแข่งขันสูง บริษัทในเครือของบริษัทฯจึงสามารถจัดซื้อได้ง่ายและสะดวก
  ไม่มีปัญหาขาดแคลน

(จ) งานที่ยังไม่ส่งมอบ

  เนื่องจากงานแม่พิมพ์เป็นงานที่ต้องใช้เวลาค่อนข้างมากในการออกแบบและการผลิต
  ตลอดจนการทดสอบแม่พิมพ์ ซึ่งเป็นขั้นตอนการผลิตปกติ นอกจากนี้
  แม่พิมพ์แต่ละประเภทก็ใช้เวลาในการผลิตต่างกัน ดังนั้น หากเป็นงานที่เข้ามาในช่วงปลายปี
  ก็จะทำให้มีโอกาสที่จะมีงานที่ยังไม่ส่งมอบเมื่อคิดเป็นสัดส่วนของรายได้ผันแปรตามมูลค่าของงานแม่พิมพ์ที่รับในช่วงปลายปี
  อย่างไรก็ตาม ณ วันที่ 31 ธันวาคม พ.ศ. 2553 บริษัท ศรีไทย มิยากาวา จำกัด และบริษัท
  ศรีไทย ชิน-โอซาก้า จำกัด ไม่มีงานที่ยังไม่ส่งมอบเกินกว่า 10% ของรายได้รวม
  โดยมีเพียงแต่บริษัท ศรีไทยโมลด์ส จำกัด ซึ่งมีงานที่ยังไม่ส่งมอบให้แก่ลูกค้า 1 ราย
  คิดเป็นมูลค่าเกินกว่าร้อยละ 10 ของรายได้รวม
  และงานดังกล่าวคาดว่าจะส่งมอบให้แก่ลูกค้าได้ภายในปี พ.ศ. 2554

(2) สายงานอื่น

  ในปี พ.ศ. 2553 บริษัทฯมีบริษัทในเครือที่ถูกจัดอยู่กลุ่มสายงานอื่นเพียงแห่งเดียว คือ บริษัท
  ศรีไทยบรรรจุภัณฑ์ จำกัด ซึ่งมีรายละเอียดดังนี้

บริษัท ศรีไทยบรรจุภัณฑ์ จำกัด

(ก) ลักษณะผลิตภัณฑ์หรือบริการ

  ผลิตบรรจุภัณฑ์กล่องกระดาษพิมพ์ด้วยระบบ Offset เพื่อขายให้ผู้ผลิตสินค้า
  (สามารถผลิตได้ตามคำสั่งของผู้ซื้อ)

(ข) การตลาดและภาวะแข่งขันและสภาพการแข่งขัน

  ธุรกิจมีการแข่งขันรุนแรงพอสมควร
  แต่เนื่องจากมีลูกค้าประจำและเน้นการผลิตสินค้าที่มีคุณภาพและการให้บริการที่ดี
  จึงไม่มีปัญหาในการดำเนินธุรกิจ

(ค) การจัดหาผลิตภัณฑ์หรือบริการ

  วัตถุดิบหลัก คือ กระดาษกล่องแป้งและกระดาษคราฟท์ ซื้อจากผู้ค้าในประเทศทั้งหมด
  มีปัญหาเยื่อกระดาษขึ้นราคาและการขาดแคลนวัตถุดิบในตลาดเป็นบางครั้ง
  ทำให้วัตถุดิบมีราคาสูงขึ้นและต้องใช้ระยะเวลาในการสั่งซื้อ อย่างไรก็ตาม
  จากแนวทางแก้ไขปัญหาและการบริหารจัดการที่มีประสิทธิภาพ
  ทำให้ไม่มีผลกระทบที่เป็นสาระสำคัญต่อการผลิตและต้นทุนของผลิตภัณฑ์

(ง) งานที่ยังไม่ส่งมอบ

  บริษัท ศรีไทยบรรจุภัณฑ์ จำกัด ไม่มีงานที่ยังไม่ส่งมอบเกิน 10% ของรายได้รวม

4.2 ลักษณะของลูกค้าและความสัมพันธ์

(ก) ลักษณะของลูกค้าและความสัมพันธ์สำหรับสายธุรกิจพลาสติก

ประเภทของลูกค้าแบ่งออกได้เป็น 5 ประเภท คือ

1)  ผู้นำเข้าในต่างประเทศ
    มีทั้งประเภทนำเข้าเพื่อใช้งานเองและนำเข้าเพื่อจัดจำหน่ายในประเทศของตน เช่น
    ห้างสรรพสินค้า และตัวแทนจำหน่าย เป็นต้น โดยผู้นำเข้าจะสั่งซื้อจากบริษัทฯเป็นครั้งๆ ไป

2)  ลูกค้าสถาบัน ได้แก่ บริษัท หรือนิติบุคคลต่างๆ ที่ซื้อสินค้าไว้ใช้เอง เช่น
    สายการบินซื้อชุดเสิร์ฟอาหารบนเครื่องบิน หรือโรงงานผลิตน้ำอัดลมซื้อลังบรรจุขวด เป็นต้น
    นอกจากนี้ ยังมีลูกค้าสถาบันที่ซื้อสินค้าเพื่อนำไปประกอบหรือเพื่อใช้สนับสนุนธุรกิจของตน เช่น
    ผู้ประกอบรถยนต์ ผู้ผลิตเครื่องใช้ไฟฟ้าในบ้าน และโรงงานอุตสาหกรรมอาหารและเครื่องดื่ม
    เป็นต้น ลูกค้าประเภทนี้มีสัมพันธ์ที่ดีกับบริษัทฯและลูกค้าบางรายก็เป็นคู่ค้ากันมานาน

3)  ระบบการขายตรง ซึ่งมีพิธีกรหรือพนักงานขายตรงเป็นผู้ขายสินค้าอิสระ
    พิธีกรจะมีรายได้หลักจากส่วนลดที่ได้รับจากราคาขายที่ตั้งไว้
    พิธีกรเหล่านี้เป็นผู้ประกอบอาชีพอิสระ

4)  ตัวแทนจำหน่าย เป็นนิติบุคคลซึ่งมีความสัมพันธ์ทางการค้ากับบริษัทฯมานาน
    และซื้อสินค้าโดยได้รับเครดิตทางการค้าเพื่อนำไปจัดจำหน่ายให้ผู้ค้าปลีกและห้างสรรพสินค้าอีกทอดหนึ่ง

5)  ขายเงินสดในงานมหกรรม เป็นการจัดงานมหกรรมลดราคาสินค้า ซึ่งจัดขึ้นปีละประมาณ 4
    ครั้ง ตามโรงงานต่างๆ ของบริษัทฯ สินค้าที่นำมาขายได้แก่ สินค้ามีรอยตำหนิ
    สินค้าที่ผลิตเกินคำสั่งซื้อจากลูกค้า สินค้าค้างสต็อกที่จำหน่ายได้ช้า เป็นต้น
    ลูกค้าส่วนใหญ่เป็นแม่บ้าน และผู้บริโภคโดยตรง

  (ข) ลักษณะของลูกค้าและความสัมพันธ์สำหรับสายธุรกิจซื้อมาขายไป

  ประเภทของลูกค้าสามารถแบ่งออกได้ดังนี้

1)  ระบบการขายตรงแบบ Multi-level Marketing หรือระบบธุรกิจเครือข่าย
    ซึ่งมีนักธุรกิจอิสระร่วมทำธุรกิจในลักษณะ SNatur Business Partner
    โดยนักธุรกิจอิสระจะมีรายได้หลักตามแผนการจ่ายผลประโยชน์ตอบแทน

2)  ระบบการขายตรงแบบ Single-level Marketing
    ซึ่งมีพิธีกรหรือพนักงานขายตรงเป็นผู้ขายสินค้าอิสระ
    พิธีกรจะมีรายได้หลักจากส่วนลดที่ได้รับจากราคาขายที่ตั้งไว้และผลประโยชน์ตอบแทน

3)  กลุ่มผู้บริโภคสินค้าโดยตรง หรือกลุ่มนิติบุคคลที่มีความต้องการสินค้าไว้ใช้งานเอง เช่น
    กลุ่มพ่อบ้านแม่บ้าน และกลุ่มธุรกิจ HORECA ซึ่งประกอบด้วย กลุ่มธุรกิจโรงแรม (Hotel)
    ภัตตาคาร (Restaurant) และร้านอาหาร (Catering) เป็นต้น

4)  ตัวแทนจำหน่าย เป็นนิติบุคคลซึ่งมีความสัมพันธ์ทางการค้ากับบริษัทฯมานาน
    และซื้อสินค้าโดยได้รับเครดิตทางการค้าเพื่อนำไปจัดจำหน่ายให้ผู้ค้าปลีกและห้างสรรพสินค้าอีกทอดหนึ่ง

(ค) ลักษณะของลูกค้าและความสัมพันธ์สำหรับสายธุรกิจอื่น

- สายงานแม่พิมพ์

  บริษัท ศรีไทย มิยากาวา จำกัด บริษัท ศรีไทยโมลด์ส จำกัด และบริษัท ศรีไทย ชิน-โอซาก้า
  จำกัด
  จัดส่งผู้ที่มีความชำนาญในการผลิตแม่พิมพ์ไปติดต่อให้คำปรึกษาแนะนำแก่โรงงานอุตสาหกรรมทั้งหลายที่ต้องการผลิตชิ้นส่วนอุตสาหกรรม
  หรือผลิตเครื่องใช้พลาสติก เพื่อเสนอบริการผลิตแม่พิมพ์
  ลูกค้าที่ติดต่อจึงมักเป็นลูกค้าประจำที่มีความสัมพันธ์ยาวนาน

- สายงานอื่นๆ

  บริษัท ศรีไทยบรรจุภัณฑ์ จำกัด มีลูกค้าที่เป็นผู้ใช้สินค้าโดยตรงประเภทโรงงานอุตสาหกรรม
  และส่วนใหญ่เป็นลูกค้าประจำที่มีความสัมพันธ์ยาวนาน

4.3 บัตรส่งเสริมการลงทุน

บริษัทฯและบริษัทย่อยได้รับอนุมัติบัตรส่งเสริมการลงทุนจากคณะกรรมการส่งเสริมการลงทุนโดยมีสิทธิประโยชน์สรุปได้ดังนี้

1) ผลิตภัณฑ์เพื่องานอุตสาหกรรม

1.1) บริษัท ศรีไทยซุปเปอร์แวร์ จำกัด (มหาชน)

+---------+----------------+------------+-------------+--------------+
| บัต      | ผลิตภัณ          | สถานที่ตั้ง    | สิทธิป        | สิทธิปร        |
| รส่งเสริม | ฑ์และกำลังการผลิต |            | ระโยชน์ที่ได้รับ | ะโยชน์ที่เหลืออยู่ |
+---------+----------------+------------+-------------+--------------+
| 70      | ผลิตภัณฑ์พลาสติก   | เข         | 1)          | 1)           |
| 07/2537 |                | ตนิคมอุตสาหก | ยกเว้นภาษ    | ยกเว้นอา      |
|         | 26,500 ตัน/24   | รรมอมตะนคร | ีเงินได้นิติบุคคล | กรนำเข้าวัตถุดิบ |
| ลว. 27  | ชม./300 วัน/ปี   |            | 8 ปี         |              |
| พ.ค. 37 |                |            | นับจากว      |              |
|         |                |            | ันที่เริ่มมีรายได้ |              |
|         |                |            |             |              |
|         |                |            | 2)          |              |
|         |                |            | ยกเว้นอาก    |              |
|         |                |            | รนำเข้าวัตถุดิบ |              |
+---------+----------------+------------+-------------+--------------+
| 3004/   | ชิ้นส่วนพลาสติกสำ  | ถนนสุขสวัสดิ์  | 1)          | 1)           |
| ว./2544 | หรับเครื่องใช้ไฟฟ้า |            | ยกเว้นอาก    | ยกเว้นอา      |
|         |                |            | รนำเข้าวัตถุดิบ | กรนำเข้าวัตถุดิบ |
| ลว. 9   | 12,000 ตัน/24   |            |             |              |
| ก.พ. 44 | ชม./350 วัน/ปี   |            |             |              |
+---------+----------------+------------+-------------+--------------+
| 1764(   | บรรจุภัณฑ์พลาสติก  | เข         | 1)          | 1)           |
| 4)/2548 |                | ตนิคมอุตสาหก | ยกเว้นอากรนำ | ยกเว้นอากรน   |
|         | 4,100 ตัน/24    | รรมอมตะนคร | เข้าเครื่องจักร | ำเข้าเครื่องจักร |
| ลว. 29  | ชม./300 วัน/ปี   |            |             |              |
| ส.ค. 48 |                |            | 2)          | 2)           |
|         |                |            | ยกเว้นภาษ    | ยกเว้นภาษีเงินไ |
|         |                |            | ีเงินได้นิติบุคคล | ด้นิติบุคคลนับจาก |
|         |                |            | 8 ปี         | วันที่เริ่มมีรายได้ |
|         |                |            | นับจากว      |              |
|         |                |            | ันที่เริ่มมีรายได้ | 3)           |
|         |                |            |             | ยกเว้นอา      |
|         |                |            | 3)          | กรนำเข้าวัตถุดิบ |
|         |                |            | ยกเว้นอาก    |              |
|         |                |            | รนำเข้าวัตถุดิบ |              |
+---------+----------------+------------+-------------+--------------+
| 1339(   | ชิ้นส่วนพลาสติก    | เข         | 1)          | 1)           |
| 2)/2550 | สำหรับอุตสาหกรรม | ตนิคมอุตสาหก | ยกเว้นอากรนำ | ยกเว้นอากรน   |
|         |                | รรมอมตะนคร | เข้าเครื่องจักร | ำเข้าเครื่องจักร |
| ลว. 4   | 40,000 ตัน/24   |            |             |              |
| เม.ย.   | ชม./300 วัน/ปี   |            | 2)          | 2)           |
| 50      |                |            | ยกเว้นภาษ    | ยกเว้นภาษีเงินไ |
|         |                |            | ีเงินได้นิติบุคคล | ด้นิติบุคคลนับจาก |
|         |                |            | 8 ปี         | วันที่เริ่มมีรายได้ |
|         |                |            | นับจากว      |              |
|         |                |            | ันที่เริ่มมีรายได้ | 3)           |
|         |                |            |             | ยกเว้นอา      |
|         |                |            | 3)          | กรนำเข้าวัตถุดิบ |
|         |                |            | ยกเว้นอาก    |              |
|         |                |            | รนำเข้าวัตถุดิบ |              |
+---------+----------------+------------+-------------+--------------+

+---------+----------------+------------+-------------+--------------+
| บัต      | ผลิตภัณ          | สถานที่ตั้ง    | สิทธิป        | สิทธิปร        |
| รส่งเสริม | ฑ์และกำลังการผลิต |            | ระโยชน์ที่ได้รับ | ะโยชน์ที่เหลืออยู่ |
+---------+----------------+------------+-------------+--------------+
| 1389(   | ชิ้นส่วนพลาสติก    | เขตนิคมอุตส  | 1)          | 1)           |
| 2)/2553 | สำหรับอุตสาหกรรม | าหกรรมบางปู | ล           | ลดหย่อนอากรน  |
|         |                |            | ดหย่อนอากรนำ | ำเข้าเครื่องจักร |
| ลว. 29  | 5,500 ตัน/24    |            | เข้าเครื่องจักร |              |
| มี.ค. 53 | ชม./300 วัน/ปี   |            |             | 2)           |
|         |                |            | 2)          | ยกเว้นภาษีเงินไ |
|         |                |            | ยกเว้นภาษ    | ด้นิติบุคคลนับจาก |
|         |                |            | ีเงินได้นิติบุคคล | วันที่เริ่มมีรายได้ |
|         |                |            | 8 ปี         | (ณ วันที่ 31    |
|         |                |            | นับจากว      | ธันวาคม พ.ศ.  |
|         |                |            | ันที่เริ่มมีรายได้ | 2553         |
|         |                |            |             | ยังไม่มีรายได้)  |
+---------+----------------+------------+-------------+--------------+

1.2) บริษัท ศรีไทย นาโนพลาส จำกัด

+---------+----------------+------------+-------------+--------------+
| บัต      | ผลิตภัณ          | สถานที่ตั้ง    | สิทธิป        | สิทธิปร        |
| รส่งเสริม | ฑ์และกำลังการผลิต |            | ระโยชน์ที่ได้รับ | ะโยชน์ที่เหลืออยู่ |
+---------+----------------+------------+-------------+--------------+
| 1838(   | ผล             | เข         | 1)          | 1)           |
| 2)/2547 | ิตภัณฑ์พลาสติกต่างๆ | ตอุตสาหกรรม | ล           | ยกเว้นภาษีเงินไ |
|         | เช่น            | เอส.ไอ.แอล | ดหย่อนอากรนำ | ด้นิติบุคคลนับจาก |
| ลว. 5   | ถังบำบัดน้ำเสีย    | จังหวัดสระบุรี | เข้าเครื่องจักร | วันที่เริ่มมีรายได้ |
| ต.ค. 47 |                |            |             |              |
|         | 1,000 ตัน/24    |            | 2)          | 2)           |
|         | ชม./330 วัน/ปี   |            | ยกเว้นภาษ    | ยกเว้นอา      |
|         |                |            | ีเงินได้นิติบุคคล | กรนำเข้าวัตถุดิบ |
|         |                |            | 8 ปี         |              |
|         |                |            | นับจากว      |              |
|         |                |            | ันที่เริ่มมีรายได้ |              |
|         |                |            |             |              |
|         |                |            | 3)          |              |
|         |                |            | ยกเว้นอาก    |              |
|         |                |            | รนำเข้าวัตถุดิบ |              |
+---------+----------------+------------+-------------+--------------+

2) ผลิตภัณฑ์เครื่องใช้ในครัวเรือน

2.1) บริษัท ศรีไทยซุปเปอร์แวร์ จำกัด (มหาชน)

+---------+----------------+------------+-------------+--------------+
| บัต      | ผลิตภัณ          | สถานที่ตั้ง    | สิทธิป        | สิทธิปร        |
| รส่งเสริม | ฑ์และกำลังการผลิต |            | ระโยชน์ที่ได้รับ | ะโยชน์ที่เหลืออยู่ |
+---------+----------------+------------+-------------+--------------+
| 1040/ส. | เมลามีน         | เข         | 1)          | 1)           |
| อ./2536 |                | ตอุตสาหกรรม | ล           | ยกเว้นอา      |
|         | 3,400 ตัน/24    |            | ดหย่อนอากรนำ | กรนำเข้าวัตถุดิบ |
| ลว. 4   | ชม./300 วัน/ปี   | สุรนารี      | เข้าเครื่องจักร |              |
| มี.ค. 36 |                |            |             |              |
|         |                |            | 2)          |              |
|         |                |            | ยกเว้นภาษ    |              |
|         |                |            | ีเงินได้นิติบุคคล |              |
|         |                |            | 8 ปี         |              |
|         |                |            | นับจากว      |              |
|         |                |            | ันที่เริ่มมีรายได้ |              |
|         |                |            | แ           |              |
|         |                |            | ละลดหย่อนภาษ |              |
|         |                |            | ีเงินได้นิติบุคคล |              |
|         |                |            | 5 ปี         |              |
|         |                |            | นับจ         |              |
|         |                |            | ากพ้นกำหนดระ |              |
|         |                |            | ยะเวลายกเว้น |              |
|         |                |            |             |              |
|         |                |            | 3)          |              |
|         |                |            | ยกเว้นอาก    |              |
|         |                |            | รนำเข้าวัตถุดิบ |              |
+---------+----------------+------------+-------------+--------------+

+---------+----------------+------------+-------------+--------------+
| บัต      | ผลิตภัณ          | สถานที่ตั้ง    | สิทธิป        | สิทธิปร        |
| รส่งเสริม | ฑ์และกำลังการผลิต |            | ระโยชน์ที่ได้รับ | ะโยชน์ที่เหลืออยู่ |
+---------+----------------+------------+-------------+--------------+
| 10      | เมลามีน         | เข         | 1)          | 1)           |
| 83/2539 |                | ตอุตสาหกรรม | ยกเว้นอากรนำ | ยกเว้นอา      |
|         | 2,000 ตัน/24    |            | เข้าเครื่องจักร | กรนำเข้าวัตถุดิบ |
| ลว. 13  | ชม./300 วัน/ปี   | สุรนารี      |             |              |
| ก.พ. 39 |                |            | 2)          |              |
|         |                |            | ยกเว้นภาษ    |              |
|         |                |            | ีเงินได้นิติบุคคล |              |
|         |                |            | 8 ปี         |              |
|         |                |            | นับจากว      |              |
|         |                |            | ันที่เริ่มมีรายได้ |              |
|         |                |            | แ           |              |
|         |                |            | ละลดหย่อนภาษ |              |
|         |                |            | ีเงินได้นิติบุคคล |              |
|         |                |            | 5 ปี         |              |
|         |                |            | นับจ         |              |
|         |                |            | ากพ้นกำหนดระ |              |
|         |                |            | ยะเวลายกเว้น |              |
|         |                |            |             |              |
|         |                |            | 3)          |              |
|         |                |            | ยกเว้นอาก    |              |
|         |                |            | รนำเข้าวัตถุดิบ |              |
+---------+----------------+------------+-------------+--------------+

2.2) บริษัท ศรีไทย ชิน-โอซาก้า จำกัด

+---------+----------------+------------+-------------+--------------+
| บัต      | ผลิตภัณ          | สถานที่ตั้ง    | สิทธิป        | สิทธิปร        |
| รส่งเสริม | ฑ์และกำลังการผลิต |            | ระโยชน์ที่ได้รับ | ะโยชน์ที่เหลืออยู่ |
+---------+----------------+------------+-------------+--------------+
| 1080(   | เมลามีน         | นิคมอุตสาหกร | 1)          | 1)           |
| 5)/2554 |                | รมสมุทรสาคร | ยกเว้นอากรนำ | ยกเว้นอากรน   |
|         | 500 ตัน/24      |            | เข้าเครื่องจักร | ำเข้าเครื่องจักร |
| ลว. 22  | ชม./300 วัน/ปี   |            |             |              |
| พ.ย. 53 |                |            | 2)          | 2)           |
|         |                |            | ยกเว้นภาษ    | ยกเว้นภาษีเงินไ |
|         |                |            | ีเงินได้นิติบุคคล | ด้นิติบุคคลนับจาก |
|         |                |            | 8 ปี         | วันที่เริ่มมีรายได้ |
|         |                |            | นับจากว      | (ณ วันที่ 31    |
|         |                |            | ันที่เริ่มมีรายได้ | ธันวาคม พ.ศ.  |
|         |                |            |             | 2553         |
|         |                |            | 3)          | ยังไม่มีรายได้)  |
|         |                |            | ยกเว้นอาก    |              |
|         |                |            | รนำเข้าวัตถุดิบ | 3)           |
|         |                |            |             | ยกเว้นอา      |
|         |                |            |             | กรนำเข้าวัตถุดิบ |
+---------+----------------+------------+-------------+--------------+

3) สายงานแม่พิมพ์ - บริษัท ศรีไทยโมลด์ส จำกัด

+---------+----------------+------------+-------------+--------------+
| บัต      | ผลิตภัณ          | สถานที่ตั้ง    | สิทธิป        | สิทธิปร        |
| รส่งเสริม | ฑ์และกำลังการผลิต |            | ระโยชน์ที่ได้รับ | ะโยชน์ที่เหลืออยู่ |
+---------+----------------+------------+-------------+--------------+
| 1684(1) | ผลิตและซ่อมแม่พิมพ์ | ถนน        | 1)          | 1)           |
| /อ/2546 |                | ชลบุรี-บ้านบึง | ยกเว้นภาษ    | ยกเว้นภาษีเงินไ |
|         | 150 ชุด/24      |            | ีเงินได้นิติบุคคล | ด้นิติบุคคลนับจาก |
| ลว. 21  | ชม./300 วัน/ปี   | จังหวัดชลบุรี  | 8 ปี         | วันที่เริ่มมีรายได้ |
| พ.ย. 46 |                |            | นับจากว      |              |
|         |                |            | ันที่เริ่มมีรายได้ | 2)           |
|         |                |            |             | ยกเว้นอา      |
|         |                |            | 2)          | กรนำเข้าวัตถุดิบ |
|         |                |            | ยกเว้นอาก    |              |
|         |                |            | รนำเข้าวัตถุดิบ |              |
+---------+----------------+------------+-------------+--------------+